
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	28.05.2026.
	
	Nr. RD-26-190-ir


	Par satiksmi “Toyota” Rīgas 
velomaratona laikā



Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6., 3.2. apakšpunktu un 10. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu un ņemot vērā sabiedrības ar ierobežotu atbildību “IGO JAPIŅA SPORTA AĢENTŪRA” 04.11.2025. publiska pasākuma rīkošanas iesniegumu un 27.03.2026., 29.04.2026. un 19.05.2026. iesniegumus par “Toyota” Rīgas velomaratona braucienu rīkošanu 31.05.2026.:

1. Ņemt vērā, ka 31.05.2026. notiks “Toyota” Rīgas velomaratons:

1.1. no plkst. 11.15 līdz plkst. 12.25 velomaratona Sporta kritērija brauciens pa maršrutu: 11. novembra krastmala–Akmens tilts–Kuģu iela–Trijādības iela–Raņķa dambis–Balasta dambis–Vanšu tilts–Pils laukums–Torņa iela–Pils laukums–Muitas iela–11. novembra krastmala (finišs);

1.2. no plkst. 12.40 līdz plkst. 13.10 velomaratona Sieviešu sporta brauciens (viens aplis) pa maršrutu: 11. novembra krastmala–Ģenerāļa Radziņa krastmala–Krasta iela–Dienvidu tilts–pāri Dienvidu tiltam–Bauskas iela–Mūkusalas iela–Mūkusalas ielas satiksmes rotācijas aplis–Mūkusalas iela–Akmens tilta tunelis–Kuģu iela–Trijādības iela–Raņķa dambis–Balasta dambis–Vanšu tilts–Pils laukums–Torņa iela–Pils laukums–Muitas iela–11. novembra krastmala (finišs);

1.3. no plkst. 12.45 līdz plkst. 14.15 velomaratona Ģimenes brauciens (viens aplis) pa maršrutu: 11. novembra krastmala–Ģenerāļa Radziņa krastmala–Krasta iela–Dienvidu tilts–pāri Dienvidu tiltam–Bauskas iela–Mūkusalas iela–Mūkusalas ielas satiksmes rotācijas aplis–Mūkusalas iela–Akmens tilta tunelis–Kuģu iela–Trijādības iela–Raņķa dambis–Balasta dambis–Vanšu tilts–Pils laukums–Torņa iela–Pils laukums–Muitas iela–11. novembra krastmala (finišs);

1.4. no plkst. 14.40 līdz plkst. 15.55 velomaratona Tautas brauciens (divi apļi) pa maršrutu: 11. novembra krastmala–Ģenerāļa Radziņa krastmala–Krasta iela–Dienvidu tilts–pāri Dienvidu tiltam–Bauskas iela–Mūkusalas iela–Mūkusalas ielas satiksmes rotācijas aplis–Mūkusalas iela–Akmens tilta tunelis–Kuģu iela–Trijādības iela–Raņķa dambis–Balasta dambis–Vanšu tilts–Pils laukums–Torņa iela–Pils laukums–Muitas iela–11. novembra krastmala (finišs).

2. Noteikt, ka:

2.1. tiks aizliegta transportlīdzekļu (izņemot transportlīdzekļus ar speciālām caurlaidēm un operatīvo transportu) apstāšanās un stāvēšana, kā arī atstātie transportlīdzekļi nepieciešamības gadījumā tiks pārvietoti ar autoevakuatora palīdzību uz citu stāvēšanai atļautu vietu:

2.1.1. no 30.05.2026. plkst. 17.00 līdz 31.05.2026. plkst. 19.30:

2.1.1.1. 11. novembra krastmalas abās pusēs, posmā no Akmens tilta līdz Muitas ielai;

2.1.1.2. 11. novembra krastmalai piegulošajā paralēlajā ielā Vecrīgas pusē (starp Bīskapa gāti un Poļu gāti);

2.1.2. no 30.05.2026. plkst. 17.00 līdz 31.05.2026. plkst. 17.00:

2.1.2.1. Balasta dambī;

2.1.2.2. Kuģu ielā (Daugavas pusē);

2.2. no 30.05.2026. plkst. 17.00 līdz 31.05.2025. plkst. 19.30 tiks slēgta transportlīdzekļu satiksme 11. novembra krastmalā, posmā no Akmens tilta līdz Vanšu tiltam, un 11. novembra krastmalai piegulošajā paralēlajā ielā Vecrīgas pusē (starp Bīskapa gāti un Poļu gāti);

2.3. 31.05.2026. tiks slēgta transportlīdzekļu satiksme:

2.3.1. no plkst. 11.00 līdz plkst. 12.00 uz Akmens tilta virzienā uz Pārdaugavu, Kuģu ielā, Trijādības ielā, Raņķa dambī (tiks organizēta divvirzienu satiksme pretējā joslā), Balasta dambī, uz Vanšu tilta (kreisajā braukšanas joslā tiks nodrošināta sabiedriskā transporta satiksme);

2.3.2. no plkst. 12.30 līdz plkst. 16.15 11. novembra krastmalā, Ģenerāļa Radziņa krastmalā un Krasta ielā, virzienā un posmā no Akmens tilta līdz Dienvidu tiltam;

2.3.3. no plkst. 12.30 līdz plkst. 16.30 uz Dienvidu tilta, virzienā uz Pārdaugavu no Krasta ielas uzbrauktuves līdz Bauskas ielai (kreisajā braukšanas joslā tiks nodrošināta ierobežota transportlīdzekļu satiksme);

2.3.4. no plkst. 12.30 līdz plkst. 17.00 Bauskas ielā, no Dienvidu tilta apļa līdz Mūkusalas ielai, Mūkusalas ielā no Bauskas ielas līdz Akmens tiltam, Mūkusalas ielas satiksmes rotācijas aplī zem Salu tilta, Akmens tilta tunelī, Kuģu ielā, Trijādības ielā, Raņķa dambī (tiks organizēta divvirzienu satiksme pretējā joslā), Balasta dambī, uz Vanšu tilta (kreisajā braukšanas joslā tiks nodrošināta sabiedriskā transporta satiksme);

2.4. 30.05.2026. un 31.05.2026. tiks izslēgti luksofori 11. novembra krastmalā;

2.5. no 30.05.2026. plkst. 17.00 līdz 31.05.2026. plkst. 19.30 tiks slēgta mikromobilitātes rīku novietošanas zona 11. novembra krastmalā.

3. Par “Toyota” Rīgas velomaratona braucienu norisi ir atbildīgs pasākuma organizatora pārstāvis Igo Japiņš (tālrunis 29515116, e-pasts info@velo.lv).

4. Rīgas valstspilsētas pašvaldības policijai 30.05.2026. un 31.05.2026.:

4.1. kontrolēt sabiedrisko kārtību pēc pasākuma organizatora norādījumiem;

4.2. nepieciešamības gadījumā pēc pasākuma organizatora norādījumiem nodrošināt atstāto transportlīdzekļu pārvietošanu no rīkojuma 2. punktā minētajām vietām uz citu stāvēšanai atļautu vietu.
5. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju:

5.1. no 30.05.2026. plkst. 17.00 līdz 31.05.2025. plkst. 19.30 slēgs transportlīdzekļu (izņemot transportlīdzekļus ar speciālām caurlaidēm un operatīvo transportu) satiksmi 11. novembra krastmalā, posmā no Akmens tilta līdz Muitas ielai, un 11. novembra krastmalai piegulošajā paralēlajā ielā Vecrīgas pusē (starp Bīskapa gāti un Poļu gāti);

5.2. 31.05.2026. no plkst. 10.00 līdz plkst. 12.00 un no plkst. 16.00 līdz plkst. 18.00 nepieciešamības gadījumā ierobežos vai slēgs transportlīdzekļu satiksmi norobežojošo barjeru uzstādīšanai un demontāžai, drošības vadkonusu uzlikšanai un noņemšanai 1. punktā norādītajos maršrutos;

5.3. 31.05.2026. no plkst. 11.00 līdz plkst. 17.00 regulēs, ierobežos vai slēgs transportlīdzekļu satiksmi rīkojuma 1. punktā norādītajos maršrutos (izņemot transportlīdzekļus ar speciālām caurlaidēm, operatīvo transportu un sabiedriskā transporta satiksmi pāri Dienvidu tiltam, Akmens tiltam un Vanšu tiltam);

5.4. no 30.05.2026. plkst. 17.00 līdz 31.05.2025. plkst. 19.30 nepieciešamības gadījumā organizēs transportlīdzekļu divvirzienu satiksmi Doma laukumā;

5.5. nodrošinās ceļu satiksmes drošību un sabiedrisko kārtību “Toyota” Rīgas velomaratona braucienu laikā un dalībnieku pavadīšanu rīkojuma 1. punktā norādītajos maršrutos;

5.6. nodrošinās Tautas brauciena un Ģimenes brauciena pavadīšanu Krasta ielā.

6. Ņemt vērā, ka pasākuma organizatore – sabiedrība ar ierobežotu atbildību “IGO JAPIŅA SPORTA AĢENTŪRA”:

6.1. veiks norēķinus ar:

6.1.1. Rīgas valstspilsētas pašvaldības policiju par rīkojuma 4. un 5. punktā minētajiem pakalpojumiem;

6.1.2. Valsts policijas Rīgas reģiona pārvaldi par rīkojuma 5. punktā minētajiem pakalpojumiem;

6.1.3. Rīgas pašvaldības sabiedrību ar ierobežotu atbildību “Rīgas satiksme” par rīkojuma 7. punktā minētajiem pakalpojumiem;

6.1.4. sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi, ceļa zīmju izvietošanu un pieturvietas “Ķīpsala” (virzienā uz centru) pārcelšanu;

6.1.5. sabiedrību ar ierobežotu atbildību “A.K.7” par rīkojuma 9. punktā minētajiem pakalpojumiem;

6.2. nodrošinās apstāšanās un stāvēšanas noteikumu ievērošanu pasākuma norises vietās norādītajā laikā;

6.3. nodrošinās pasākuma norises teritorijas sakopšanu trīs stundu laikā pēc pasākuma;

6.4. nodrošinās sabiedriskā transporta pieturvietas “Ķīpsala” (virzienā uz pilsētas centru) pārcelšanu;

6.5. nodrošinās norobežojošo barjeru un drošības vadkonusu izvietošanu rīkojuma 1. punktā norādītajos maršrutos saskaņā ar Valsts policijas Ceļu policijas norādījumiem, kā arī:

6.5.1. izvietos norobežojošās barjeras un nodrošinās transportlīdzekļu satiksmi 11. novembra krastmalā, posmā no Akmens tilta līdz Ģenerāļa Radziņa krastmalai;

6.5.2. nodrošinās transportlīdzekļu satiksmi uz Dienvidu tilta;

6.5.3. nodrošinās sabiedriskā transporta satiksmi 4 m attālumā no brauktuves malas (ņemot vērā norobežojošo elementu izmērus) uz Vanšu tilta;

6.6. nodrošinās sabiedriskās kārtības noteikumu ievērošanu pasākuma norises vietās norādītajā laikā.

7. Rīgas pašvaldības sabiedrībai ar ierobežotu atbildību “Rīgas satiksme”:

7.1. organizēt sabiedriskā transporta satiksmi saskaņā ar pielikumu;

7.2. izvietot pieturvietās informāciju par izmaiņām maršrutos;

7.3. slēgt sabiedriskā transporta pieturvietu “Ķīpsala” (virzienā uz pilsētas centru);

7.4. slēgt savā pārvaldījumā esošās autostāvvietas rīkojuma 2. punktā minētajās vietās norādītajā laikā.

8. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un ceļa zīmju izvietošanu iepriekšminētajās vietās norādītajā laikā, 31.05.2026. nodrošināt sabiedriskā transporta pieturvietas “Ķīpsala” (virzienā uz pilsētas centru) pārcelšanu līdz pasākuma norises beigām.

9. Sabiedrībai ar ierobežotu atbildību “A.K.7” nodrošināt autoevakuatorus rīkojuma 2. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

10. Rīgas valstspilsētas pašvaldības Ārtelpas un mobilitātes departamentam nodrošināt:

10.1. savā pārvaldījumā esošo teritoriju sakopšanu pirms pasākuma;

10.2. no 30.05.2026. plkst. 17.00 līdz 31.05.2026. plkst. 19.30 luksoforu izslēgšanu un ieslēgšanu 11. novembra krastmalā atbilstoši Valsts policijas Rīgas reģiona pārvaldes norādījumiem.

11. SIA “Rīgas meži” nodrošināt savā pārvaldījumā esošo teritoriju sakopšanu pirms pasākuma.

12. Noteikt, ka “Toyota” Rīgas velomaratona laikā 31.05.2025. no plkst. 10.00 līdz plkst. 20.00 tiks aizliegta elektroskrejriteņu, velorikšu, elektromobiļu un zirgu pajūgu satiksme pasākuma norises vietās.

13. Rīgas valstspilsētas pašvaldības Centrālās administrācijas Komunikācijas pārvaldei:

13.1. nodrošināt informācijas par izmaiņām transportlīdzekļu satiksmē velomaratona laikā publiskošanu Rīgas valstspilsētas pašvaldības komunikācijas kanālu resursos;
13.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Rīgas pilsētas izpilddirektors 
	J.Lange

